**MODEL ESCRIPTURA PUBLICA CONSTITUCIO DRET DE SUPERFICIE**

A , la meva residència a de de dos mil disset

Davant meu, , Notari de l’Il·lustre Col·legi de Notaris de Catalunya, amb domicili a .

**COMPAREIXEN**

D’una banda, el senyor/a [representant d’AEROPORTS PÚBLICS DE CATALUNYA], [nacionalitat], major d’edat, [estat civil], [domicili] i amb DNI/NIF [núm. DNI/NIF].

I d’altra banda, el senyor/a [representant SUPERFICIARI], [nacionalitat], major d’edat, [estat civil], [domicili] i amb DNI/NIF [núm. DNI/NIF].

 .

**INTERVENEN**

El senyor/a [representant d’AEROPORTS PÚBLICS DE CATALUNYA], en nom i representació de l’empresa pública denominada “AEROPORTS PÚBLICS DE CATALUNYA, SLU”, [...]

Actua en la seva qualitat d’apoderat segons facultats que li han estat conferides en poder atorgat en data [...], davant el Notari de Barcelona [...], protocol núm. [...].

El senyor/a [...] m’assegura la vigència i subsistència íntegra del seu poder.

El senyor/a [representant SUPERFICIARI], en nom i representació de [SUPERFICIARI] .

Asseguren tenir i tenen, al meu judici, tal com actuen, la capacitat legal necessària per tal d'atorgar aquesta escriptura, i a tal efecte,

**EXPOSEN**

**I.-** AEROPORTS PÚBLICS DE CATALUNYA, S.L.U. (d’ara endavant, indistintament, AEROPORTS DE CATALUNYA o APC), és propietari del ple domini de la següent finca:

**DESCRIPCIÓ:** “RÚSTICA.- Porció de terreny en la partida Ensiura o Ansiura, al terme municipal d’Adrall, Ribera del Urgellet, de superfície trenta-set mil vuit-cents vintanta-cinc metres quadrats. Límits: al Nord, est, Sud i Oest amb finques d’Aeroports Públics de Catalunya, SLU. Constitueix part de la parcel·la 184 del polígon 4 del cadastre de rústiques de Ribera de l’Urgellet.

**INSCRITA.-** Inscrita al Registre de la Propietat de la Seu d’Urgell, al Tom 1510, llibre 32, foli 175, Finca núm. 1411 de la Parròquia d’Orto de Ribera de l’Urgellet, Inscripció 1ª.

**IDUFIR:** [...]

**REFERÈNCIA CADASTRAL**: 25209A004001840000JY .

**TÍTOL**: Pertany el ple i exclusiu domini d’aquesta finca a AEROPORTS DE CATALUNYA per contracte privat de compravenda de 30 de desembre de 2011 amb l’Institut Català del Sòl (INCASOL), elevat a públic mitjançant escriptura autoritzada, el 23 de gener de 2012, pel Notari de Barcelona, Sr. Miquel Tarragona Coromina, protocol núm. 78.

**CÀRREGUES I GRAVÀMENS:** L’esmentada finca és lliure de càrregues i gravàmens amb l’excepció de les afeccions de caràcter fiscal que resulten de la nota simple informativa còpia de la qual es protocol·litza en aquesta matriu.

D’altra banda, la part venedora manifesta de manera expressa que la finca objecte de la compravenda es lliure d’arrendaments, ocupants i precaristes, però que sobre parts concretes de la mateixa s’han constituït i cedit diversos drets de superfície amb anterioritat.

**INFORMACIÓ URBANÍSTICA**: Aquest immoble està subjecte al Pla Director Urbanístic Aeroportuari de l’Aeroport d’Andorra- La Seu d’Urgell, aprovat a la Comissió de Política Territorial i d’Urbanisme de Catalunya (CPTUC) el 18 de desembre de 2015.

Jo el notari faig constar que la descripció de la finca, la titularitat, càrregues i gravàmens transcrits coincideixen amb les obtingudes del Registre de la propietat per nota simple rebuda del mateix, dintre del termini reglamentari.

Igualment adverteixo que sobre l’anterior informació prevaldrà la situació registral existent amb anterioritat a la presentació de la còpia autèntica d’aquesta escriptura en el Registre de la Propietat.

Exposat l’anterior, havent convingut ambdues parts la cessió del dret de superfície sobre part de la finca descrita, ho fan d’acord amb dels següents,

**PACTES**

**PRIMER.- CONSTITUCIÓ DEL DRET DE SUPERFÍCIE**

AEROPORTS DE CATALUNYA constitueix i cedeix a , que accepta i adquireix, un dret de superfície sobre la(es) part(s) de la finca descrita en l’exposen I i que a continuació es descriuen, amb la finalitat que es construeixi [...] hangar(s) pel desenvolupament d’activitats vinculades o complementàries del sector aeronàutic.

La(es) part(s) de la finca sobre la que es constitueix(en) i cedeix(en) els dret(s) de superfície és/són la(es) següent(s):

**Opció 1**

**Hangar A2**: Porció de terreny de 475 metres quadrats de superfície de forma rectangular, de 25 metres de longitud i 19 metres d’amplada. Es troba situada dins de la finca registral número 1411 de la Parròquia d’Orto de Ribera de l’Urgellet, inscrita al Registre de la Propietat de la Seu d’Urgell, al Tom 1510, llibre 32, foli 175; subjecta al Pla Director Urbanístic Aeroportuari de l’Aeroport d’Andorra – La Seu d’Urgell. Límits: Nord-est amb hangar A1, Sud-Est, amb Plataforma de l’Aeroport; Nord-Oest amb el vial de la zona d’Hangars i Sud-Oest amb l’Hangar A3.

**Opció 2**

**Hangar C3**: Porció de terreny de 475 metres quadrats de superfície de forma rectangular, de 25 metres de longitud i 19 metres d’amplada. Es troba situada dins de la finca registral número 1411 de la Parròquia d’Orto de Ribera de l’Urgellet, inscrita al Registre de la Propietat de la Seu d’Urgell, al Tom 1510, llibre 32, foli 175; subjecta al Pla Director Urbanístic Aeroportuari de l’Aeroport d’Andorra – La Seu d’Urgell. Límits: Nord-est, amb la Plataforma de l’Aeroport, Sud-Est, amb l’Hangar C4; Nord-Oest amb l’Hangar C2 i Sud-Oest amb el vial de la zona d’Hangars.

**Opció 3**

**Hangar C4**: Porció de terreny de 475 metres quadrats de superfície de forma rectangular, de 25 metres de longitud i 19 metres d’amplada. Es troba situada dins de la finca registral número 1411 de la Parròquia d’Orto de Ribera de l’Urgellet, inscrita al Registre de la Propietat de la Seu d’Urgell, al Tom 1510, llibre 32, foli 175; subjecta al Pla Director Urbanístic Aeroportuari de l’Aeroport d’Andorra – La Seu d’Urgell. Límits: Nord-est, amb la Plataforma de l’Aeroport, Sud-Est, amb l’Hangar C5; Nord-Oest amb l’Hangar C3 i Sud-Oest amb el vial de la zona d’Hangars.

**Opció 4**

**Hangar C5**: Porció de terreny de 475 metres quadrats de superfície de forma rectangular, de 25 metres de longitud i 19 metres d’amplada. Es troba situada dins de la finca registral número 1411 de la Parròquia d’Orto de Ribera de l’Urgellet, inscrita al Registre de la Propietat de la Seu d’Urgell, al Tom 1510, llibre 32, foli 175; subjecta al Pla Director Urbanístic Aeroportuari de l’Aeroport d’Andorra – La Seu d’Urgell. Límits: Nord-est, amb la Plataforma de l’Aeroport, Sud-Est, amb l’Hangar C6; Nord-Oest amb l’Hangar C4 i Sud-Oest amb el vial de la zona d’Hangars.

**Opció 5**

**Hangar C6**: Porció de terreny de 475 metres quadrats de superfície de forma rectangular, de 25 metres de longitud i 19 metres d’amplada. Es troba situada dins de la finca registral número 1411 de la Parròquia d’Orto de Ribera de l’Urgellet, inscrita al Registre de la Propietat de la Seu d’Urgell, al Tom 1510, llibre 32, foli 175; subjecta al Pla Director Urbanístic Aeroportuari de l’Aeroport d’Andorra – La Seu d’Urgell. Límits: Nord-est, amb la Plataforma de l’Aeroport, Sud-Est, amb l’Hangar B7; Nord-Oest amb l’Hangar C5 i Sud-Oest amb el vial de la zona d’Hangars.

 Les coordenades UTM són:

**Nota: Suprimir la informació que no sigui objecte de contractació**

|  |  |
| --- | --- |
| **Hangar** | **Coordenades UTM** |
| A2 | 368486.9356,4688766.5489 | 368497.0342,4688782.6646 | 368518.1779,4688769.4153 | 368508.0794,4688753.2996 |
| C3 | 368540.7027,4688621.8444 | 368553.9507,4688643.0456 | 368570.0636,4688632.9771 | 368556.8156,4688611.7759 |
| C4 | 368559.2073,4688610.3195 | 368572.4552,4688631.5207 | 368588.5682,4688621.4522 | 368575.3202,4688600.2510 |
| C5 | 368577.6947,4688598.7672 | 368590.9427,4688619.9684 | 368607.0556,4688609.9000 | 368577.6947,4688598.7672 |
| C6 | 368596.1840,4688587.2180 | 368609.4320,4688608.4192 | 368625.5449,4688598.3507 | 368612.2969,4688577.1495 |

La situació i emplaçament de la part de la finca sobre la que es constitueix(en) el(s) dret(s) de superfície, resulta del plànol de situació que el(s) compareixent(s) em lliura(en), signen davant meu, i deixo incorporat com a **Annex núm. 1** a aquesta matriu.

**SEGON.- TERMINI DE VIGÈNCIA**

El dret de superfície que es constitueix en aquest acte tindrà una duració de vint-i-cinc anys a comptar des de la data del present atorgament. No obstant això, AEROPORTS DE CATALUNYA podrà resoldre aquest dret de superfície en cas que no es dediqui l’hangar a una activitat aeronàutica o be el superficiari, no tingui capacitat física o jurídica per poder continuar amb la seva activitat.

Seran nul·les i sense efecte les obligacions i càrregues que pugui contraure el superficiari en relació amb els drets que li atorga la constitució del dret real de superfície, la duració dels quals sigui superior al termini fixat per a l’adjudicatari de conformitat amb el paràgraf anterior.

**TERCER.-** **CONTRAPRESTACIÓ ECONÒMICA**

El cànon del dret de superfície s’estableix en anuals ( €), que es pagaran trimestralment durant els primers deu dies de cada mes del trimestre que correspongui, a raó cèntims d’euro ( €), més l’IVA vigent en el moment de la seva meritació, mitjançant domiciliació bancària en la forma i terminis fixats per APC.

Aquest cànon anual s’actualitzarà anualment en la data que s’acompleixi cada any de vigència, aplicant-li la variació percentual que per aquell període, hagi experimentat l’índex general del sistema d’índex de preus al consum que publica l’Institut Nacional d’Estadística o organisme que el substitueixi referit a la Comunitat Autònoma de Catalunya, que serà comunicat per APC al superficiari, de forma fefaent amb l’antelació suficient.

El cànon serà objecte d’una revisió extraordinària a l’inici de la cinquena anualitat i successivament cada cinc anys, que tindrà per objecte adequar-lo a l’evolució dels cànons superficiaris de terrenys de característiques anàlogues al que és objecte d’aquesta escriptura. El cànon que resulti d’aquesta revisió no podrà suposar una revisió, en més o en menys, superior a un deu per cent (10%) del cànon vigent en el moment de la revisió extraordinària.

L’esmentada revisió serà comunicada per APC per escrit al superficiari amb sis mesos d’antelació i, en cas de discrepància, ambdues parts acorden que l’actualització sigui efectuada per una empresa especialitzada en la comercialització, valoració i taxació de terrenys a Catalunya, ja sigui d’àmbit nacional o internacional amb reconegut prestigi i solvència contrastada, que serà triada davant notari per totes dues parts per insaculació entre les tres primeres empreses d’aquest sector segons el rànking de facturació de l’any immediatament anterior.

La manca de pagament del cànon donarà lloc a un interès de demora, que es correspondrà a l’interès legal dels diners en aquella data, incrementat en dos punts.

En aquest acte, el superficiari entrega la quantitat de euros ( €) en concepte de pagament del cànon del primer trimestre, IVA inclòs.

Així mateix, en aquesta acte, el superficiari entrega a APC en concepte de dipòsit, la quantitat de euros ( €) equivalent a una anualitat del cànon previst en el contracte, en garantia del compliment de l’obligació del pagament del cànon fixat.

**QUART.- OBLIGACIONS DEL SUPERFICIARI**

1. El superficiari s’obliga, al seu càrrec, a la construcció d’un hangar sobre la finca cedida amb la finalitat de desenvolupar activitats vinculades o complementàries al sector aeronàutic. El termini d’execució d’aquestes obres, dins del qual hauran de quedar totalment finalitzades serà de quatre mesos des del dia d’avui en el que es constitueix el dret de superfície.

L’incompliment del superficiari d’execució d’aquestes obres en dit termini facultarà al propietari per a resoldre aquest contracte. En aquest cas, el que s’hagi construït revertirà en el propietari de la finca sense dret a preu, indemnització o altre, a favor del superficiari. Alternativament, el propietari podrà, si ho estima convenient, ordenar al superficiari l’enderrocament d’allò construït, a càrrec d’aquest, a fi de deixar la parcel·la en l’estat natural en que es trobava amb anterioritat a la constitució del dret de superfície.

1. La construcció de l’hangar s’executarà de conformitat amb els requeriments reflectits en el document que s’adjunta a aquesta escriptura assenyalat com **Annex núm. 2** (i que es correspon amb l’Annex núm. 3 de les Bases Reguladores de la concurrència d’ofertes per a l’adjudicació de drets de superfície sobre parcel·les de l’aeroport d’Andorra – La Seu d’Urgell). Els requeriments i dades que s’indiquen en el document abans esmentat podrien patir variacions, degut a les necessitats definitives de la tipologia d’hangars en funció de la demanda, l’evolució de la normativa i l’estratègia de desenvolupament de l’Aeròdrom. AEROPORTS DE CATALUNYA es reserva, doncs, el dret d’actualitzar aquest document.
2. El promotor de la construcció de l’hangar haurà de nomenar una persona física, en endavant Responsable d’hangar, que haurà de respondre davant AEROPORTS DE CATALUNYA de totes les qüestions referents a la projecció, construcció, posada en funcionament i explotació de la infraestructura.
3. En cap cas es podrà cedir de qualsevol manera el dret de superfície, ja sigui total o parcial, excepte en el cas que obtingui autorització de la propietària del sòl.
4. El superficiari s’obliga a entregar un aval bancari per l’import equivalent al 4% del cost de la construcció a edificar (PEM) més el cost de la obra d’urbanització, en garantia de l’execució de les obres de construcció.
5. El superficiari s’obliga a contractar una pòlissa d’assegurança de danys materials o assegurança de caució per garantir durant deu anys el rescabalament dels danys causats per vicis o defectes que tinguin el seu origen o afectin a la fonamentació, suports, bigues, forjats, murs de càrrega o altres elements estructurals que comprometin directament la resistència mecànica i estabilitat de l’edifici d’acord amb el que estableix la Llei 38/1999, de 5 de novembre, d’ordenació de l’edificació. La suma assegurada serà el valor de la construcció a la data de la qualificació definitiva.
6. Així mateix, s’obliga a contractar una pòlissa d’assegurança multirisc de danys, inclòs incendi, inundacions, llamps, explosions i altres riscos que cobreixi les responsabilitats derivades d’aquest contracte tant pel que fa al valor total de la parcel·la, al subsòl i per a totes les edificacions i construccions que s’executin. En aquesta pòlissa hi figurarà com a beneficiari AEROPORTS DE CATALUNYA en el que faci referència als béns que tinguin caràcter de reversibles i pels sinistres de valor superior a 30.000 €, de tal manera que, un cop produït el sinistre i cobrada la indemnització per AEROPORTS DE CATALUNYA, aquest abonarà a la part que exerceix el dret de superfície les quantitats que per l’esmentat concepte hagi rebut en la mesura i en la proporció a les obres que executi.
7. El superficiari s’obliga a contractar una assegurança de responsabilitat civil extracontractual davant de tercers de la parcel·la, el seu subsòl i de les construccions que s’hi executin. La cobertura d’aquesta assegurança haurà de tenir un termini de vigència superior en dos anys al fixat en aquest contracte pel dret de superfície. Totes aquestes assegurances hauran de ser actualitzades segons l’increment que experimenti l’IPC cada 5 anys.
8. El superficiari es farà càrrec de la conservació, reparació, millora, consolidació i qualsevol obra de manteniment de l’edifici i de l’entorn privat de la finca fins el seu correcte lliurament a AEROPORTS DE CATALUNYA.
9. AEROPORTS DE CATALUNYA quedarà exclòs de tota responsabilitat que es pugui derivar tant de les obres de construcció com de l’ús o explotació de l’edifici objecte del dret de superfície, i per aquest motiu el superficiari assumirà també els costos de totes les despeses corresponents a permisos, llicències, honoraris, impostos, salaris, indemnitzacions, assegurances d’accidents i de responsabilitat civil, seguretat social, obligacions laborals, i qualsevol altre que pugui derivar-se de l’execució de les obres i/o de l’activitat exercida. Conseqüentment, AEROPORTS DE CATALUNYA no assumirà responsabilitat alguna, ni tan sols qualsevol cost o despesa, ni davant de l’empresa constructora-promotora ni davant de tercers, per actes derivats de la construcció o de l’exercici de l’activitat del superficiari.
10. El superficiari s’obliga a realitzar, al seu càrrec, els tràmits per a l’obtenció de les preceptives llicències i permisos necessaris per a procedir a la realització de les construccions i exercici de l’activitat prevista. El superficiari estarà obligat a notificar a AEROPORTS DE CATALUNYA, tant la sol·licitud com l’obtenció de les llicències abans esmentades. Seran igualment a càrrec del superficiari totes les despeses derivades de la redacció i visat dels corresponents projectes i estudis que siguin necessaris per a l’obtenció dels esmentats permisos i llicències.

**CINQUÈ.- DRETS DEL SUPERFICIARI**

Durant el termini de vigència del dret de superfície, corresponen al superficiari els següents drets:

1. L’atribució de la propietat separada de l’edificació construïda.
2. L’atribució de l’ús i l’explotació de l’edificació construïda.
3. El dret a constituir un dret real d’hipoteca sobre el dret de superfície a favor d’una entitat finançadora, a fi de garantir l’atorgament de préstecs o crèdits per finançar, única i exclusivament, la construcció d’aquesta parcel·la, la duració dels quals no podrà excedir del termini de vigència del present dret de superfície.

**SISÉ.- REVERSIÓ.-** A l’extinció del dret de superfície AEROPORTS DE CATALUNYA consolidarà, per reversió, sense cap tipus de requisit ni de pagament en concepte de preu, indemnització o altre, la seva plena propietat sobre la totalitat de les obres, edificacions i/o instal·lacions executades, directa o indirectament del promotor a l’empara del dret de superfície, que hauran de trobar-se en bon estat de conservació i lliures d’arrendataris i/o d’ocupants.

Amb la reversió es cancel·laran tots els drets reals i gravàmens que s’haguessin pogut constituir sobre el dret de superfície, obligant-se el superficiari a entregar la finca sobre la que es constitueix el dret de superfície lliure de càrregues i gravàmens, juntament amb totes les edificacions en adequat estat de conservació i en disposició de ser usades i explotades de forma plena.

**SETÉ.- SITUACIÓ I QUALIFICACIÓ URBANÍSTICA.-** El superficiari, manifesta conèixer i acceptar la situació, qualificació urbanística i l’estat físic actual de la finca sobre la que es constitueix el dret de superfície, considerant-la apta per al tipus d’activitat que pretén desenvolupar.

**VUITÉ.- DESPESES I IMPOSTOS.** Totes les despeses notarials i registrals que es derivin de l’atorgament del dret de superfície, d’obra nova, i les que es produeixin a partir de la signatura d’aquest document seran a càrrec de la part que exerceix el dret de superfície, i els impostos se satisfaran segons la llei. Així mateix, aniran a càrrec de l’adjudicatari del dret de superfície les despeses de formalització de l’escriptura d’obra nova i la inscripció registral de les edificacions que es construeixin a la/les parcel·la/les. L’adjudicatari es compromet a lliurar a AEROPORTS DE CATALUNYA una còpia autèntica ja inscrita d’aquestes escriptures.

**NOVÈ** Per a qualsevol tipus de notificació, comunicació i/o requeriment, les parts designen els domicilis que consten en l’encapçalament de la present escriptura. Qualsevol canvi de domicili que es produeixi haurà d’ésser comunicat fefaentment a l’altra part.

**DESÉ.-** El present dret de superfície es regirà per les clàusules d’aquesta escriptura i, en allò que no estigui previst, seran d’aplicació les disposicions del vigent codi civil de Catalunya i restant legislació aplicable.

**ONZÈ.-** Els atorgants sol·liciten del senyor Registrador de la Propietat la pràctica de les operacions registrals oportunes per a la inscripció de la present escriptura.

**DOTZÈ.-** Els atorgants se sotmeten amb expressa renúncia als seus furs i domicilis si fossin uns altres, als Jutjats i Tribunals de la ciutat de Barcelona, i això per a qualsevol qüestió o diferència entre les parts que pogués sorgir o establir-se en relació a la present escriptura.

**TRETZÈ.-** El present dret de superfície es valora en [...].

**CATORZÈ.- L’IVA RESULTANT DE LA CONSTITUCIÓ DEL DRET DE SUPERFÍCIE**

Manifesten les parts que la present operació està subjecta a l’Impost sobre el Valor Afegit (IVA), en concepte de prestació de serveis de caràcter successiu de conformitat amb el que disposa l’article 5.1 lletra c) i l’article 11.2.2º i 3º de la Llei 37/1992, de 28 de desembre, del Impost sobre el Valor Afegit (d’ara endavant, LIVA). La contraprestació per la constitució del dret de superfície ve constituïda per un cànon trimestral, més la reversió de l’edificació en el moment de l’extinció del contracte.

D’una banda, en relació al pagament del cànon, de conformitat amb el que disposa l’article 75.1.7è paràgraf primer de la LIVA, l’IVA es meritarà a mesura que siguin exigibles els cànons periòdics pactats, és a dir, trimestralment, de conformitat amb el que disposa el present document. La base imposable serà l’import respectiu de cadascun dels cànons, i sobre aquesta base imposable s’aplicarà el tipus impositiu general (actualment, el 21 per cent).

D’altra banda, en relació a la part de la contraprestació relativa a la reversió de l’edificació en el moment de l’extinció del contracte, de conformitat amb l’article 75.ú.2º i 7º de la LIVA, l’IVA es meritarà a 31 de desembre de cada any, per la part proporcional del valor de l’edificació que hagi de revertir en el futur. La base imposable serà el valor que tindrà la construcció en la data de la reversió.

**QUINZÈ.- L’IVA RESULTANT DE LA ENTREGA DE L’EDIFICACIÓ EN EL MOMENT DE LA REVERSIÓ I RENUNCIA A L’EXEMPCIÓ DE L’IVA**

La constitució del dret de superfície constitueix la contraprestació de la entrega o reversió de l’edificació. Per tant, a mesura que es presti el servei que implica la constitució del dret de superfície, conforme a les regles de meritació que s’han assenyalat amb anterioritat, s’haurà de considerar, així mateix, que es merita l’IVA corresponent a la reversió de la construcció de conformitat amb l’article 75 de la LIVA (meritació de l’IVA en el cas de pagaments anticipats). Consegüentment, l’IVA es meritarà a 31 de desembre de cada any, per la part proporcional del valor de l’edificació que hagi de revertir en el futur. La base imposable serà el valor que tindrà la construcció en la data de la reversió motiu pel qual la suma de les bases imposables de cada pagament anticipat coincidirà amb la de la entrega de l’edificació futura.

D’altra banda, l’entrega de l’edificació en el moment de la reversió constituirà segona entrega de conformitat amb l’article 20.ú.22 de la LIVA motiu pel qual aquesta entrega d’edificació està subjecta però exempta d’IVA. No obstant això, és previsible que concorrin en la data de la reversió els requisits necessaris per a exercitar l’opció de renuncia a l’exempció de conformitat amb l’article 20.Dos de la LIVA. A aquest efecte, el subjecte passiu opta per renunciar a l’exempció establerta en l’article 20.ú.22 de la LIVA. Per tant, de conformitat amb l’article 84.ú.lletra e) de la LIVA (en la redacció donada per la Llei 7/2012), AEROPORTS DE CATALUNYA es convertirà en subjecte passiu de l’impost, per inversió del subjecte passiu. Consegüentment, el superficiari emetrà les seves factures sense repercussió de l’IVA.

El tractament fiscal previst en aquesta i en l’anterior clàusula recull la doctrina establerta per la Direcció General de Tributs (Consultes DGT V2191-15, de 15 de juliol; V2297-15, de 22 de juliol; i Consultes V0744-16, de 25 de febrer).